Source: http://docplayer.fi/639441-Liittovaltuusto-21-4-2012-yhdistyksen-saantojen-mukainen-toimintakertomus-2011-suomen-reserviupseeriliitto-finlands-reservofficersforbund-ry.html
Timestamp: 2018-05-26 12:48:27+00:00
Document Index: 22062832

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Liittovaltuusto Yhdistyksen sääntöjen mukainen toimintakertomus Suomen Reserviupseeriliitto - Finlands Reservofficersförbund ry - PDF
Liittovaltuusto Yhdistyksen sääntöjen mukainen toimintakertomus Suomen Reserviupseeriliitto - Finlands Reservofficersförbund ry
Download "Liittovaltuusto 21.4.2012. Yhdistyksen sääntöjen mukainen toimintakertomus 2011. Suomen Reserviupseeriliitto - Finlands Reservofficersförbund ry"
1 Liittovaltuusto Yhdistyksen sääntöjen mukainen toimintakertomus 2011 Suomen Reserviupseeriliitto - Finlands Reservofficersförbund ry 1
2 I SUOMEN RESERVIUPSEERILIITTO 2011 Vuonna 2011 Suomen Reserviupseeriliiton (RUL) toiminnan painopisteenä olivat jäsenhankinta ja -huolto, ampumatoiminnan turvaaminen ja kehittäminen sekä maanpuolustuskoulutus. Vuosi oli liiton 80-vuotisjuhlavuosi, jonka merkittävimpiä tapahtumia olivat eri puolilla maata järjestetyt johtamispäivätapahtumat. Liitto julkaisi Reservin kenttäjohtaja -kirjan sekä kutsui kaksi uutta kunniajäsentä. Varsinaisen toiminnan lisäksi vuoden aikana korostuivat vaikuttaminen lainsäädäntöön sekä edunvalvonta. Ampuma-aselain uudistaminen Runsaasti keskustelua herättänyt uusi ampuma-aselaki tuli voimaan Lain mukaan yksityishenkilöille käsiaseisiin annettavat aseluvat ovat aluksi määräaikaisia, voimassaoloaika on enintään viisi vuotta. Tämän jälkeen luvan saa toistaiseksi voimassa olevana, mutta luvanhaltijan on viiden vuoden välein osoitettava harrastuksensa jatkuminen. Henkilökohtaisen käsiaseluvan voi saada vasta kahden vuoden aktiivisen harrastamisen jälkeen. Käsiaseilla tarkoitetaan pistoolia, pienoispistoolia, revolveria ja pienoisrevolveria. Uudistuksen myötä käsiaseluvan ikäraja nousi kahteenkymmeneen vuoteen. Muiden kuin käsiaseiden osalta hankkimis- ja hallussapitoluvan ikäraja nousee 18 vuoteen. 15 vuotta täyttänyt voi kuitenkin saada rinnakkaisluvan kivääriin, pienoiskivääriin, haulikkoon tai yhdistelmäaseeseen. Hakijalta vaaditaan myös soveltuvuustesti ja ampumaseuran asekouluttajan antama todistus harrastuneisuudesta, jonka voi antaa poliisin koulutuksen käynyt, yhdistyksen asettama ampuma-asekouluttaja. Lisäksi poliisi voi pyytää tarvittaessa hakijasta lääkäriltä suoraan hänen terveystietojaan. Uudistuksen myötä lääkäreillä on velvollisuus ja muilla terveydenhuollon ammattilaisilla oikeus ilmoittaa poliisille henkilöstä, jonka voidaan painavista terveydellisistä syistä katsoa olevan sopimaton aseluvan haltijaksi. Ampuma-aseiden määritelmää laajennettiin uudistuksessa kattamaan myös esineet, jotka ovat helposti muunnettavissa ampuma-aseiksi. Ampuma-aselain toinen vaihe eteni loppuvuodesta, kun Sisäasiainministeriön työryhmä pohti aseturvallisuuden toiminnallisia, hallinnollisia ja lainsäädännöllisiä kehittämistarpeita. Käytännön esitykset siirtyivät vuoteen RUL tuki vuoden aikana merkittävästi yhdistysten ampumaharrastusta ja ampumaasekouluttajien koulutusta. Koulutustoiminta Liiton koulutustoimikunnan valmistamaan johtamisen koulutusohjelmaan kuuluvat Reserviläisjohtaja 1 ja Reserviläisjohtaja 2 -kurssit. Liitto järjesti vuoden aikana yhden johtamiskouluttajien koulutustilaisuuden. RUL vastaa vapaaehtoisen maanpuolustuksen johtamiskoulutuksen kehittämistä MPK:lta saamansa toimeksiannon mukaisesti. Lisäksi liitto jatkoi sotilasjohtamisen erikoistason teemakurssin suunnittelua. 2
3 RUL julkaisi toukokuussa Reservin kenttäjohtaja -kirjan, joka on 120-sivuinen rautaisannos reservin johtajan perustietoja ja taitoja. Valtaosa kirjan materiaalista perustuu RUK:n opetusmateriaaliin. Kirjasta otettiin vuoden aikana yhteensä 8000 kappaleen painokset. Hyvän vastaanoton saanut kirja jaettiin mm. kesän ru-kursseille ja reserviupseeripiireille. Lisäksi MPK osti kirjaa omaan käyttöönsä. Yhdessä Maanpuolustuskorkeakoulun johtamisen ja sotilaspedagogiikan laitoksen, Kadettikunnan ja Poliisiammattikorkeakoulun kanssa järjestettiin lokakuussa Hyvä paha hallinto: Johtaminen, tilannekuva, tieto ja luottamus turvallisuudessa -seminaarin, johon osallistui yli 150 johtamisesta kiinnostunutta henkilöä. Seminaariesitykset julkaistaan kirjana. Marraskuussa RUL järjesti yhdessä Kadettikunnan ja Maanpuolustuskorkeakoulun Strategian laitoksen kanssa turvallisuuspolitiikan seminaarin, jonka aiheena oli "Maailman muutos ja Suomi sekä Suomen puolustus ja puolustusvoimauudistus. Seminaarin alustajina oli turvallisuuspolitiikan asiantuntijoita. Seminaarin paneelikeskustelussa oli edustettuina kansanedustajia viidestä suurimmasta eduskuntapuolueesta. Seminaariin osallistui 100 henkilöä. Kenttäkelpoisuuden ja sotilasosaamisen ylläpito Fyysisen kunnon ylläpitämiseen ja kehittämiseen kiinnitettiin vuoden aikana edelleen erityistä huomiota. Piireissä järjestettiin kymmeniä tilaisuuksia, joihin osallistui tuhansia henkilöitä. Eniten reserviläisiä osallistui ampumatilaisuuksiin sekä erilaisille marsseille ja jotoksille. Kaikkien RUL:n jäsenten käytössä on henkilökohtainen sähköinen kuntokortti. Sen avulla jäsenet voivat seurata omaa liikunta-aktiivisuutaan merkitsemällä muistiin päivittäiset kuntoiluja ampumasuorituksensa. Lisäksi sivuilta löytyy ajantasaista tietoa harjoittelusta, painonhallinnasta ja terveellisestä ravinnosta. Sähköisen kuntokortin käyttö on RUL:n jäsenille maksutonta. Kuntokortin käytännön toiminnasta vastaa Reserviläisurheiluliitto (RESUL). Vuoden loppuun mennessä noin 1000 liiton jäsentä oli ottanut kuntokortin käyttöönsä. RUL vastasi edelleen maanpuolustusjärjestöjen Padasjoen koulutuskeskuksen ylläpidosta. Järjestötoiminta Liittovaltuusto kutsui kevätkokouksessaan Mannerheim-ristin ritarin, kapteeni Tuomas Gerdtin ja liiton entisen puheenjohtajan, majuri Pekka Selínin liiton kunniajäseniksi. Johtamispäivä-tilaisuudet olivat juhlavuoden toiminnallinen päätapahtuma. Eri puolilla maata järjestettiin yli 70 Johtamispäivää, joiden järjestelyissä on mukana yli 100 reserviupseerikerhoa. Liitto toimitti järjestäville yhdistyksille valmiin materiaalin, jonka avulla tapahtuma oli helppo järjestää. Materiaali sisälsi laajan valikoiman erilaisia rastitehtäviä, joiden aiheet ulottuivat suunnistamisesta ja ammunnasta taktisiin merkkeihin ja havainnointiin. Liitto ei järjestänyt varsinaista juhlatilaisuutta, mutta liiton perustamispäivänä Katajanokan Kasinolla pidettyyn juhlaillalliseen osallistui hieman yli 50 henkilöä. Pääosa liiton toiminnoista tapahtuu yhdistyksissä, joiden järjestämissä koulutus-, esitelmä- ja liikuntatilaisuuksissa oli vuoden aikana yhteensä kymmeniätuhansia osanottosuorituksia. 3
4 Panostus jäsenhuoltoon ja -hankintaan tuotti tulosta. Liiton jäsenmäärä kasvoi 144 jäsenellä ollen vuoden lopussa maksanutta jäsentä. Reserviupseeriyhdistysten ja -piirien toimintaa tuettiin toiminta- ja jäsenhankintapalkkiolla sekä projektituella. Kentän toimintojen tukemiseen liitto käytti vuonna 2011 lähes euroa. Lisäksi liitto vastasi myös piirien ja yhdistysten jäsenmaksuperinnän kuluista. Vänrikkipäiviä jatkettiin hyvällä menestyksellä yli puolessa liiton piireistä. Kyseessä on nuorille vänrikeille suunnattu toimintapäivä, jossa esitellään monipuolisesti vapaaehtoista maanpuolustusta. Päivän ohjelman sisältyy myös ammunta- ja toimintarasteja. Tapahtumat toteutettiin useassa piirissä yhteistyössä puolustusvoimien aluetoimistojen ja MPK:n kanssa. Kolmessa joukko-osastossa pidettiin yhteensä kuusi Kokelasinfo-tilaisuutta. Näissä tilaisuuksissa upseerikokelaille kerrottiin siviili- ja sotilasjohtamisen yhtäläisyyksistä ja vapaaehtoisesta maanpuolustustyöstä. Vuoden aikana sekä liiton nettisivut osoitteessa että liiton nettijäsenrekisteri olivat aktiivisessa käytössä. Jokaisella jäsenyhdistyksellä ja piirillä on mahdollisuus saada omat nettisivut liiton sivujen alle veloituksetta. Kansainvälinen toiminta Pohjoismaiset maastomestaruuskilpailut sekä presidiumin kokous järjestettiin heinäkuun alussa Uudenmaan Prikaatissa. Maastomestaruuskilpailu on vaativa partiokilpailu, joka koostuu ammunnasta, suunnistuksesta sekä erilaisista rastitehtävistä. Viikonloppuna ratkaistiin myös ampumasuunnistuksen Pohjoismaiden mestaruus, jonka Suomi voitti. Mukana kilpailussa oli yksi joukkue Norjasta, kaksi Tanskasta ja kolme Suomesta. Lisäksi kilpailuun osallistui yksi kutsujoukkue Virosta. Toukokuun lopulla järjestettiin Lahdessa kahdestoista RUL:n ja Viron Reserviupseeriliiton EROK:n välinen sotilasmoniottelukilpailu. RUL:n edustajat osallistuivat EROK:n talvi- ja kesäleiriin. EROK:n edustajat olivat mukana RUL:n 80-vuotisillallisella sekä itsenäisyyspäivän juhlissa. RUL:lla oli edustus Naton reserviupseerijärjestö CIOR:n talvikokouksessa Brysselissä ja kesäkongressissa Puolan Varsovassa. Joulukuussa liiton johto tapasi venäläisen Megapir-organisaation edustajia Helsingissä. Keskustelujen aiheena oli säännöllisen yhteistyön aloittaminen. Hallinto ja talous Liiton puheenjohtajana toimi professori, kapteeni Mika Hannula Tampereelta. Varapuheenjohtajina toimivat agronomi, yliluutnantti Mikko Halkilahti Salosta ja johtaja, komentajakapteeni Yrjö-Pekka Rautalahti Helsingistä. Liiton toiminnanjohtajana oli VTM, majuri Janne Kosonen Espoosta. 4
5 Varsinaiseen toiminnan kulujäämä oli noin Tuloja varsinaisesta toiminnasta kertyi noin ja menoja Jäsenmaksutulot olivat tärkein tulonlähde. Oman varainhankinnan nettotulot olivat noin , tästä jäsenmaksutulojen osuus oli selvästi suurin. Yleisavustuksia liitto sai yhteensä lähes euroa. Maanpuolustuksen Tuelta (MPT) liitto sai yleisavustuksia euroa sekä lisäksi Janssonin rahaston tuottona Lisäksi MPT:n välityksellä saatiin puolustusministeriön euron avustus, josta euroa on kohdistettava ampuma-asekouluttajajärjestelmän kustannuksiin. Maanpuolustuksen Tuen MPK:lle myöntämä RUL:lle korvamerkitystä tuesta (7.500 ) käytettiin yli johtamiskoulutuksen kehittämiseen Toiminnan kannalta tärkeä oli myös Urlus-säätiöltä saatu euron vuokra-avustus. II VAPAAEHTOISEN MAANPUOLUSTUKSEN KEHITTÄMINEN Maanpuolustuskoulutusyhdistyksen organisaatiouudistus, keskustelu kodinturvajoukoista sekä puolustusbudjetin leikkausten ja tulevan puolustusvoimauudistuksen vaikutukset olivat vahvasti esillä toimintavuoden aikana. KESKUSTELU KODINTURVAJOUKOISTA JA PAIKALLISJOUKOISTA Muutaman vuoden ajan käyty keskustelu kodinturvajoukoista nytkähti maaliskuussa askeleen eteenpäin, kun valtakunnallinen vapaaehtoisen maanpuolustuksen neuvottelukunta julkaisi kannanottonsa asiasta. Parlamentaarisen neuvottelukunnan mielestä kodinturvan tutkiminen ja kehittäminen tulisi kytkeä osaksi puolustusvoimauudistusta. Neuvottelukunta oli asiasta yksimielinen. Kannanotossa asetettiin kodinturvan kehittelyn reunaehdoksi mm se, että kyseessä olisi puolustusvoimien joukot. Puolustusvoimat määrittelisi niiden tehtävät, suoritus- ja koulutusvaatimukset sekä varustelutason. Kodinturvan tehtävät pohjautuisivat puolustusvoimien kolmeen päätehtävään, varsinkin virka-aputehtävään. Koulutuksessa otettaisiin huomioon yhteiskunnan häiriötilanteet. Nykyiset maakuntakomppaniat toimisivat parhaiten varustettuna ja koulutettuna joukkona. Lisäksi neuvottelukunta kytkisi Maanpuolustuskoulutusyhdistyksen ja puolustusvoimien aluetason rakenteet mahdollisimman kustannustehokkaasti ja saumattomasti yhteen. Periaatteena olisi yhteiset tilat ja harjoitusalueet yhteisellä henkilöstöllä ja johtamisjärjestelmällä. RUL:n puheenjohtaja Mika Hannula totesi keväällä, että reserviläisten on syytä ylläpitää aktiivista keskustelua kodinturvajoukoista ja varmistaa, että vapaaehtoisten toimijoiden ääni kuuluu valmistelun eri vaiheissa. Hannula piti selvänä, että mahdolliset kodinturvajoukot olisivat maakuntajoukkojen tapaan osa puolustusvoimia. Aseelliselle kansalaisjärjestölle maassamme tuskin on tilaa. Kodinturvajoukkojen vastuulle sopisi hyvin alueellinen puolustus ja sodan ajan joukkojen perustamistehtävät. Nykyiset maakuntajoukot taas sopisivat mainiosti kodinturvajoukkojen nopean toiminnan joukoiksi. Kodinturvajoukkojen miehistötehtäviin tuskin löytyy riittävästi vapaaehtoisia, joten täyttämättä jäävät tehtävät pitäisi täyttää tavanomaisella sijoitusmenettelyllä. Kodinturvajoukkojen päällystö ja alipäällystö pitäisi 5
6 kuitenkin koota vapaaehtoisista reserviläisistä, joille tarjottaisiin nousujohteinen kouluttautumismahdollisuus. Päällystölle pitäisi olla mahdollisuus kouluttautua ja hakeutua aina esiupseeritehtäviin asti. Asia sai uuden käänteen, kun puolustusvoimien komentaja, kenraali Ari Puheloinen totesi tervehdyksessään 198. maanpuolustuskurssille, ettei puolustusvoimat tule esittämään erillisten kodinturvajoukkojen perustamista. Kodinturvatehtäviä toteuttaisivat tulevaisuudessa paikallisjoukot ja niihin kuuluvat maakuntakomppaniat. Paikallisjoukkojen tehtäviksi komentaja luetteli useita sellaisia tehtäviä, joita keskustelussa on aiemmin mainittu kodinturvajoukkojen tehtävinä. Eräänä tavoitteena kenraali Puheloisen mukaan on reservin osaamisen entistä parempi hyödyntäminen sijoittamalla muun muassa vanhempia, mutta kenttäkelpoisia ja kokeneita reserviläisiä paikallisjoukkojen tehtäviin nykyistä huolellisemman yksilöllisen valinnan perusteella. Puheloinen lupasi puheessaan myös, että puolustusvoimat tulee olemaan yhteydessä vapaaehtoiskenttään paikallisjoukkojen suunnittelussa. RUL:n mielestä ratkaisevaa ei ole, millä nimellä uusia joukkoja kutsutaan. Olennaisinta tässä on nyt se, kuinka tosissaan puolustusvoimat on paikallisjoukkokonseptin kanssa, totesi puheenjohtaja Hannula liittovaltuuston kokouksessa marraskuussa. Näyttää siltä, että puolustusvoimat on vastaamassa Reserviupseeriliitonkin usein esittämään pyyntöön: Kenttäkelpoinen, sitoutumiskykyinen ja henkilökohtaisten ominaisuuksiensa puolesta sopiva reserviläinen saa tulevaisuudessa mahdollisuuden nykyistä kokonaisvaltaisemmin sitoutua puolustuskyvyn rakentamiseen ja ylläpitoon. Oikeastaan ainoa, mikä komentajan lupauksesta jäi nyt puuttumaan, oli reservin upseeriston käyttäminen myös nykyistä vaativampiin tehtäviin, Hannula totesi. PUOLUSTUSBUDJETIN LEIKKAUKSET JA PUOLUSTUSVOIMAUUDISTUS Jyrki Kataisen johtaman uuden valtioneuvoston hallitusohjelma julkaistiin kesäkuussa. Puolustusbudjettiin esitettiin hallitusohjelmassa peräti 200 miljoonan euron supistuksia. Vaikka vuoden 2012 puolustusbudjettiin ei vielä merkittäviä leikkauksia kohdistunutkaan, niin puolustusvoimat ilmoitti kertausharjoitusten määrän romahtamisesta kymmenesosaan vuoden 2011 tasosta jo tulevana vuonna. Keskusteluissa esillä oli kertausharjoitusten lopettaminen väliaikaisesti kokonaankin. RUL otti vuoden aikana voimakkaasti kantaa sekä puolustusbudjetin tasosta yleensä että kertausharjoitusten määrästä erityisesti. Mika Hannula esitti syvän huolensa asiasta liittohallituksen kokouksessa syyskuussa. Kertausharjoitusten määrän merkittävä vähentäminen on huolestuttavaa, sillä ilman säännöllisiä kertausharjoituksia yleiseen asevelvollisuuteen ja reserviläisiin perustuva puolustusratkaisu ei ole uskottava. Hän muistutti, että puolustusvoimien sodan ajan joukkojen upseeristosta suurin osa on reservin upseereja. Heidän osaamisestaan on pidettävä huoli puolustusbudjetin leikkauksesta huolimatta. Vapaaehtoisella maanpuolustuskoulutuksella voidaan kehittää vain pienen joukon osaamista. Jos upseeristo ei ole tehtäviensä tasalla, vaarannetaan koko joukon suorituskyky. Kertausharjoitusten vähentäminen vaikuttaa haitallisesti myös maanpuolustustahtoon. 6
7 Puolustusministeri Stefan Wallin kertoi 15. joulukuuta 2011, että seuraavalla nelivuotiskaudella kertausharjoituksissa käy vain noin 2000 reserviläistä vuosittain. RUL ja Reserviläisliitto (RES) julkaisivat heti tiedon julkitultua kannanoton asiasta. Liittojen mukaan kertausharjoitusten määrän romahtaminen nykytasosta vajaaseen kymmenesosaan vaarantaa alueellisen puolustuksemme suorituskyvyn sekä uhkaa koko yleiseen asevelvollisuuteen perustuvan puolustusjärjestelmän uskottavuutta. RUL ja RES katsovat, että jokaisen reserviläisen tulisi päästä kertaamaan vähintään viiden vuoden välein. Puolustusbudjetti siis pienenee vuonna 2011 vain reilun prosentin, mutta kertausharjoitusten määrää ollaan vähentämässä yli 90 % tämän vuoden tasosta. RUL:n ja RES:n mielestä tämä on kestämätön ratkaisu. Kysymys on arvovalinnasta. Säännöllinen ja määrällisesti riittävä kertausharjoituskoulutus on välttämätöntä kansan maanpuolustustahdon sekä puolustusjärjestelmämme toimivuuden ja uskottavuuden kannalta. Puolustusvoimain komentaja, kenraali Ari Puheloinen linjasi elokuussa puolustusvoimauudistuksen lähtökohdat ja tavoitteet. Hänen mukaansa rakenteita on supistettava ja tiivistettävä, ja kun tehtävät pysyvät ennallaan, tulevaisuudessa on kyettävä entistä parempaan kustannustehokkuuteen. Siksi on myös toimintatapoja ja prosesseja kehitettävä. Pelkät organisaatiouudistukset eivät riitä. Puolustusvoimat tulee esittämään sodan ajan joukkojen supistamista niin maa-, meri- kuin ilmavoimissakin. Puheloisen mukaan raha ei riitä nykyvahvuuden ylläpitoon. Puolustuskyvyn ylläpitämiseksi on tarpeen tulevaisuudessakin kouluttaa varusmiespalveluksessa koko palveluskelpoinen ikäluokka. Suomessa puolustusperiaatteena on tulevaisuudessakin alueellinen puolustus, tosin edelleen kehitettynä. Yleinen asevelvollisuus säilytetään sen käytännön toteutusta edelleen kehittäen. Varusmiespalveluksen kestoa voidaan käytännön järjestelyjen joustavoittamiseksi lyhentää parilla viikolla, mutta siirtymistä neljän kuukauden palvelusaikaan puolustusvoimat ei tule esittämään. Niin lyhyessä ajassa ei ole mahdollista kouluttaa tehtävänsä osaavia joukkoja. Yhteydenpito reserviin varmistetaan uudessakin järjestelmässä. Vaikka johtamisketjuja lyhennetään, on aluetoimistojen pohjalle muodostuva verkosto tulevaisuudessakin varmistamassa puolustusvoimien läsnäoloa maan eri osissa. Päätökset puolustusvoimauudistuksen käytännön toimenpiteistä siirtyi vuoden 2012 alkuun. MAANPUOLUSTUSKOULUTUSYHDISTYS Vapaaehtoisen maanpuolustuksen lain mukaan Maanpuolustuskoulutusyhdistys on julkisoikeudellinen yhdistys, joka toimii valtakunnallisena vapaaehtoisen maanpuolustuskoulutuksen yhteistyöjärjestönä. Käytännössä lain voimaantulo merkitsi MPK:n roolin vahvistumista ja vastuun kasvamista. MPK uusi vuoden aikana strategiansa ja osana sitä päätettiin myös organisaatiouudistuksesta, joka astui voimaan alkaen. 7
8 MPK jakaantuu seitsemään maanpuolustuspiirin sekä ilma- ja meripuolustuspiireihin. Jokaisessa piirissä on yksi tai useampia Koulutus- ja tukiyksikkö (KOTU). Käytännön koulutus toteutetaan maakunnallisissa ja puolustushaarakohtaisissa KOTU-yksiköissä. MPK:lla tulee jatkossakin olemaan palkattua henkilökuntaa ja toimintaa jokaisessa maakunnassa. RUL kysyi tammikuussa piireiltään kuinka yhteistyö MPK:n kanssa toimii maakunnissa. Yhteistyössä ei koeta suuria ongelmia. Kyselyn mukaan yhteistyö sujuu erinomaisesti 9 piirissä, hyvin 10 piirissä ja tyydyttävästi 1 piirin alueella. Ongelmakohtina mainittiin MPK:n toiminnan eriytyminen muusta vapaaehtoisesta maanpuolustuksesta, puutteellinen tiedonkulku sekä luottamuspula toimijoiden kesken sekä toiminnan jäykkyys ja byrokraattisuus. Muutamissa piireissä ongelmana on avointen sotilaallista osaamista kehittävien kurssien vähäisyys. MPK:n organisaatiouudistuksella ei uskottu olevan suurta vaikutusta käytännön toimintaan. Maanpuolustuskoulutusyhdistyksen puheenjohtajana jatkoi vakuutusneuvos, maj Harri Kainulainen. Yhdistyksen toiminnanjohtajana toimi prkenr (evp) Pekka Tuunanen. RUL:n edustajana MPK:n hallituksessa toimi puheenjohtaja Mika Hannula. Hän toimi myös MPK:n varapuheenjohtajana. RUL:n edustajina MPK:n valiokunnissa toimivat lisäksi Marko Puumalainen ja Yrjö-Pekka Rautalahti. III JÄRJESTÖTOIMINTA RUL 80 VUOTTA Suomen Reserviupseeriliiton (RUL) perustamisesta tuli kuluneeksi 80 vuotta Järjestäytynyt reserviupseeritoiminta alkoi Suomessa jolloin Helsingissä perustettiin valtakunnallinen Reserviupseerikerho. Toiminnan laajennuttua koko maahan tuli liiton perustaminen ajankohtaiseksi. Suomen Reserviupseeriliiton perustava kokous pidettiin Katajanokan Kasinolla Paikalla oli reserviupseereita kahdeksalta paikkakunnalta, mutta liiton perustamisasiakirjan allekirjoittivat vain Helsingin, Turun ja Riihimäen kerhojen edustajat. Vuoden pääaktiviteettina järjestettiin yhteensä yli 70 johtamispäivätapahtumaa eri puolilla maata. Päivän aikana osanottajat pääsivät testaamaan ja hiomaan taitojaan erilaisten rastitehtävien parissa. Rastien aiheina oli mm. ammunta, taktiset merkit ja havainnointi. Liitto toimitti järjestäville yhdistyksille valmiin materiaalin, jonka avulla tapahtumapäivä oli helppo järjestää. Suomen Reserviupseeriliiton 80-vuotisjuhlajulkaisu oli Reservin Kenttäjohtaja -kirja. Kirja on 120-sivuinen rautaisannos reservin johtajan perustietoja ja -taitoja. Sisällöltään Reservin Kenttäjohtaja on laaja kattaus eri osa-alueiden ja yhteistoiminnan perusteista. Lähtökohtana on ollut joukkueenjohtajataso. Kirjassa on myös ajantasaista tietoa mm. taktisista merkeistä, karttajärjestelmästä, johtamisesta ja tavallisimmista aseista. Kirja on suunnattu jokaiselle sotilastaitojensa ylläpitämisestä ja kehittämisestä kiinnostuneelle reservin johtajalle. Se sopii hyvin käytettäväksi vapaaehtoisessa maanpuolustuskoulutuksessa ja kertausharjoituksissa. Kirjan keskeisenä lähteenä on ollut Puolustusvoimien, erityisesti Reserviupseerikoulun, 8
9 koulutusmateriaali. Kirjasta otettiin 8000 kappaleen painos ja sitä jaettiin kesällä mm. RUK:n ja Merisotakoulun upseerioppilaille. Kirjoja toimitettiin lisäksi veloituksetta mm. jokaiseen reserviupseeripiiriin. Liittovaltuusto kutsui huhtikuussa liiton kunniajäseniksi Mannerheim-ristin ritari, kapteeni Tuomas Gerdtin ja ekonomi, majuri Pekka Selínin. Mannerheim-ristin ritari 95, kapteeni Tuomas Gerdt, (s. 1922) sai Mannerheim-ristin alikersanttina taistelulähettitehtävistä erittäin vaikeissa olosuhteissa Kannaksella heinäkuussa Hän kävi Upseerikoulun kurssin (=RUK:n) 57 Niinisalossa vuonna Tuomas Gerdt on ollut aktiivisesti mukana reserviupseeritoiminnassa 1940-luvun lopulta lähtien. Tuomas Gerdt on edelleen Mannerheim-ristin ritarien säätiön puheenjohtaja. Ekonomi, majuri Pekka Selínillä (s. 1941) on poikkeuksellisen ansiokas ura reserviupseeritoiminnassa sen toiminnan kaikilla tasoilla. Hän on toiminut Savonlinnan ja Jyväskylän reserviupseerikerhojen hallituksissa sekä Keski-Suomen reserviupseeripiirin puheenjohtajana. RUL:n liittohallituksen jäsenenä hän oli vuosina ja Vuonna 1993 Pekka Selín valittiin liiton 2. varapuheenjohtajaksi ja vuosina hän toimi RUL:n puheenjohtajana. Juhlavuoden tärkein myyntituote oli juhlapuukko, joka perustuu RUK:n kurssipuukkoon. Näyttävää puukkoa myytiin yli 660 kpl. Lisäksi puukko on ollut jäsenhankintapalkkiona vuosina 2010 ja Puukko on luovutettu lisäksi liiton entisille puheenjohtajille, liittohallituksen jäsenille, liittovaltuuston puheenjohtajille sekä harvoille yhteistyöorganisaatioille. RUL järjesti juhlaillallisen, johon oli kutsuttu liiton nykyisen johdon lisäksi entiset puheenjohtajat ja keskeisimpien yhteistyökumppanien edustajat. Puolustusvoimia edusti Maavoimien silloinen komentaja, kenraaliluutnantti Ilkka Aspara. Kansainvälisistä yhteistyökumppaneista paikalla oli veljesjärjestömme EROK:n puheenjohtaja Toomas Peek, joka toi Viron puolustusministeri Mart Laarin tervehdyksen RUL:lle. Varsinaista vastaanottoa ei järjestetty. Reserviläinen-lehdessä julkaistiin vuoden aikana kahdeksanosainen artikkelisarja liiton historiasta. LIITTOVALTUUSTO, -HALLITUS JA LIITON NEUVOTTELUKUNTA Liittovaltuuston puheenjohtajana toimi vanhempi kehityskemisti, majuri Matti Ankelo ja varapuheenjohtajana toimitusjohtaja, luutnantti Pinja Hellmanin. Liittovaltuusto piti kevätkokouksen Katajanokan Kasinolla Kevätkokouksessa vieraili Nato-maiden reserviupseerijärjestö CIOR:n kunniapuheenjohtaja, yhdysvaltalainen kenraalimajuri (res) Evan Hultman. Hän kertoi, että reserviläisiä arvostetaan jälleen USA:ssa ja heidän monipuolista osaamistaan hyödynnetään paljon. USA:ssa reserviupseeriksi on mahdollista kouluttautua yliopisto-opintojen yhteydessä. Saatuun koulutukseen liittyy kiinteästi ajatus, että reserviläinen tarvittaessa palvelee sovitun ajan sotilaana. Reserviläiset tuovat oman siviiliosaamisensa lisäksi avoimuutta yhteiskuntaan, Hultman kertoi. 9
10 Liittovaltuuston syyskokous pidettiin Helsingissä. Ennen kokousta ja itse kokouksessakin keskusteltiin liittovaltuuston ja -hallituksen tehtävistä ja työnjaosta. Kokous valitsi liittovaltuuston puheenjohtajaksi vuodeksi 2012 talouspäällikkö, majuri Jorma Kallion ja varapuheenjohtajaksi, luutnantti Pinja Hellmanin. Liittohallitus kokoontui vuoden aikana neljä kertaa. Liiton puheenjohtajana toimi professori, kapteeni Mika Hannula. Varapuheenjohtajina toimivat yliluutnantti Mikko Halkilahti ja komentajakapteeni Yrjö-Pekka Rautalahti. Vuoden aikana liittohallituksen kokouksissa käsiteltiin mm. vapaaehtoisen maanpuolustuksen kehittämistä, ampuma-aselakia, vapaaehtoisen maanpuolustuksen johtamiskoulutuksen kehittämistä, kenttäkelpoisuutta ja reserviläisliikuntaa sekä liiton sijoitustoimintaa. Jokaisessa kokouksessa kuultiin eri toimikuntien ja työryhmien toimintaraportit. Liittohallituksen jäsenet vastasivat vuoden aikana kahteen kyselyyn. Tammikuussa selvitettiin piirien ja MPK:n yhteistyötä sekä ampumaratatilannetta ja syyskuussa liiton organisaation kehittämistarpeita. Ampumaratojen tilanne vaihtelee merkittävästi eri puolilla maata. Selvästi vaikein tilanne on pääkaupunkiseudulla. Maanlaajuisesti pulaa on erityisesti 300 metrin radoista sekä sisäradoista. Varuskuntien mahdolliset lakkauttamiset sekä puolustusvoimien tiukentuvat käytännöt uhkaavat vaikeuttaa reserviläisten ampumamahdollisuuksia edelleen. Syksyn kyselyn mukaan piirien vahvuuksia ovat monipuoliset yhdistykset, aktiiviset yhdistykset, sitoutuneet toimijat sekä hyvät yhteistyökumppanit ja sidosryhmäsuhteet. Suurimpia haasteita ovat toimintaan osallistuvien pieni määrä sekä jäsenkehitykseen liittyvät ongelmat, kuten jäsenistö ikääntyminen ja nuorten toimintaan saamisen vaikeus. Noin puolet liittohallituksen jäsenistä piti reserviupseeripiirien lukumäärää sekä liittohallituksen kokoa sopivana. Joka neljännen hallituksen jäsenen mielestä hallituksen kokoa tulisi pienentää. Piirien tärkeimmät paikalliset yhteistyökumppanit ovat reserviläispiiri, MPK:n maanpuolustuspiiri sekä aluetoimisto. Liiton neuvottelukunta kokoontui huhtikuussa ja syyskuussa. Kevään kokouksessa neuvottelukunta antoi lausunnon liiton vuoden 2010 toiminnasta. Kokouksessa kuultiin evl Asko Vallan esitelmä vapaaehtoisen maanpuolustuksen neuvottelukunnasta ja kodinturvakonseptista. Syyskokous pidettiin Maavoimien Materiaalilaitoksen esikunnassa Tampereella. Neuvottelukunnan kokouksissa nousi toistuvasti esille huoli yleisen asevelvollisuuden ja koko Suomen puolustamisen tulevaisuudesta sekä reservin koulutusmahdollisuuksista. Neuvottelukuntaan kuului 49 jäsentä ja sen puheenjohtajana toimi professori, lääkintämajuri Tapani Havia ja varapuheenjohtajana toimitusjohtaja, majuri Martti Ehrnrooth. TOIMIKUNNAT Liittohallituksen työvaliokunta kokoontui vuoden aikana viisi kertaa. Työvaliokunta valmisteli pääosan liittohallituksen käsittelemistä asioista sekä vastasi yhteydenpidosta keskeisiin yhteistoimintatahoihin, sekä viestinnästä ja kansainvälisen toiminnan koordinoinnista. Työvaliokunnan puheenjohtajana toimi liiton puheenjohtaja Mika Hannula. 10
11 Taloustoimikunta käsitteli vuoden neljässä kokouksessaan mm. liiton tilinpäätöstä ja talousarviota sekä seurasi liiton talouden toteutumaa ja varallisuuden hoitoa. Lisäksi toimikunta käsitteli projektitukihakemukset sekä kilpailutti liiton varainhoitajan. Toimikunnan puheenjohtajana toimi johtaja, luutnantti Aaro Mäkelä. Koulutustoimikunta piti vuoden aikana yhden seminaarikokouksen sekä neljä iltakokousta. Toimikunta työsti vuoden aikana MPK:n toimeksiannosta vapaaehtoisen maanpuolustuskoulutuksen johtamiskoulutusta. Reserviläisjohtaja 1 ja Reserviläisjohtaja 2 -kurssit ovat valmiina ja ensimmäinen erikoistason teemakurssi järjestetään vuoden 2012 alussa. Toimikunta järjesti yhden johtamiskouluttajien koulutustilaisuuden Koulutustoimikunnan puheenjohtajana toimi diplomi-insinööri, kapteeni Marko Puumalainen. Järjestötoimikunta piti vuoden aikana viisi kokousta. Toimikunta valmisteli johtamispäivätapahtuman tehtävärastit, nettiin tulevaa ideapankkia sekä keskusteli laajasti jäsenhankintaan ja -huoltoon liittyvistä kysymyksistä. Toimikunnan puheenjohtajana toimi liiton 1. varapuheenjohtaja, yliluutnantti Mikko Halkilahti. Kansainvälisten asioiden toimikunta ei kokoontunut vuoden aikana. Vuoden aikana ei myöskään järjestetty säännöllistä yhteydenpitoa kriisinhallintapalvelussuhteiden ehtojen osalta puolustusministeriön ja pääesikunnan kanssa. Toimikunnan puheenjohtajana toimi vanhempi konstaapeli, yliluutnantti Mikko Porvali. Palkitsemistoimikunta kokoontui yhden kerran käsittelemään liiton kultaisten ansiomitalien ja kultaisten ansiomitalien soljen kera hakemuksia. Liittovaltuuston puheenjohtaja Matti Ankelo oli palkitsemistoimikunnan puheenjohtaja. TUKEA YHDISTYKSILLE JA PIIREILLE Liitto maksoi piireille säännöllistä toiminta-avustusta noin euroa. Samoin liitto jatkoi piirien atk-hankintojen tukemista. Liitto vastasi edelleen kaikista jäsenmaksuperintään sekä jäsenrekisterin ylläpitoon ja kehittämiseen liittyneistä kuluista. Liiton tuottama messu- ja esittelymateriaali oli piirien ja yhdistysten käytössä veloituksetta. Piireille ja yhdistyksille tarkoitettua projektitukea myönnettiin euroa. Tuen tarkoituksena on osaltaan mahdollistaa aktiivista toimintaa ja jäsenhankintaa kehittävien projektien toteutuminen. Vuonna 2011 projektitukea myönnettiin 35 hankkeeseen. Tukea myönnettiin mm. ampumaratojen ja toimitilojen kunnostamiseen, pistooli-, kivääri- ja laserasehankintoihin sekä erilaisiin jäsenhankintakampanjoihin. Kannustepalkkiot Kannustepalkkiona yhdistyksille ja piireille jaettiin vuoden 2011 toiminnan perusteella yhteensä euroa, josta toimintapalkkioina jaettiin euroa ja jäsenhankintapalkkioina euroa. Määräaikaan mennessä liittoon saapui 265 toimintalomaketta eli 10 edellistä vuotta vähemmän. Vuoden 2011 toiminnassa painotettiin mm. johtamispäivän järjestämistä, koulutusta, yhteistoimintaa toisten kerhojen kanssa, vapaaehtoista maanpuolustuskoulutusta 11
12 ja liikuntatoimintaa. Toimintalomakkeet oli nyt kolmatta kertaa mahdollista palauttaa sähköisessä muodossa. Toimintapalkkiot jaettiin kahteen osuuteen: noin puolet kokonaissummasta eli euroa jaettiin pistepalkkiona liiton 20 eniten pisteitä saavuttaneelle yhdistykselle, jokaiselle 250 euroa. Toinen puolikas, euroa, jaettiin sarjapalkkiona jokaisen sarjan viidelle parhaimmalle yhdistykselle sarjassa edustetun jäsenmäärän suhteessa. Yhdistyksen sarjapalkkion suuruus määräytyi edelleen saavutetun pistemäärän mukaisesti. Pistepalkkion (liiton 20 eniten pisteitä saavuttanutta yhdistystä) saivat seuraavat yhdistykset: Yhdistys Sarja Jäsenmäärä Toimintapisteet Salon Seudun Reserviupseerit ry A Jyväskylän Reserviupseerit ry A Kempeleen Reserviupseerikerho ry B Järvenpään Reserviupseerikerho ry A Tikkakosken Reserviupseerit ry B Seinäjoen Reserviupseerikerho ry A Hattulan-Tyrvännön Reserviupseerikerho ry C Tikkurilan Reserviupseerikerho ry A Kouvolan Reserviupseerikerho ry A Vaasan Reserviupseerikerho ry A Iisalmen Reserviupseerikerho ry A Kangasalan Reserviupseerikerho ry A Rovaniemen Reserviupseerit ry A Toijalan Seudun Reserviupseerikerho ry B Kurikan Reserviupseerikerho ry B Lahden Reserviupseerikerho ry A Tammelan Reserviupseerit ry C Voikkaan Reserviupseerikerho ry C Jyväskylän Akateemiset Reservinupseerit ry A Joensuun Reserviupseerit ry A Jäsenhankintapalkkiot Jäsenhankintakilpailun tulokset ratkaistiin liiton jäsenrekisteristä saatujen jäsenmäärien perusteella. Ratkaisevaa oli maksaneiden jäsenten määrän kasvu. Palkkion saaminen edellyttää lisäksi toimintalomakkeen palautusta. Suomen Reserviupseeriliiton jäsenmäärä kasvoi vuonna 2011 yhteensä 144 jäsenellä. Liiton virallisessa jäsenmäärässä ovat mukana vain ne jäsenet, jotka ovat suorittaneet jäsenmaksuvelvoitteensa päättyneeltä toimintavuodelta. 12
13 Vuoden lopussa liitossa oli maksanutta jäsentä. Suhteellisesti eniten jäsenmääräänsä eli 2,97 % kasvatti Keski-Pohjanmaan reserviupseeripiiri. Piiri sai 500 euron palkkion. Muut jäsenmääräänsä kasvattaneet 11 piiriä saivat 200 euron jäsenhankintapalkkion. Nämä ovat Etelä-Karjala, Etelä-Pohjanmaa, Helsinki, Kainuu, Keski-Suomi, ORUP, Pirkanmaa, Pohjois- Pohjanmaa, Suur-Savo, Uusimaa ja Varsinais-Suomi. Liiton suurimmat yhdistykset ovat Tampere (953 jäsentä), Turku (857), Tapiola (599), Oulu (576) ja Kanta-Helsinki (535). Jäsenmäärä kasvoi kaikkiaan 124:ssä liiton 324:stä jäsenyhdistyksessä. Yhdistyksistä jäsenmääräänsä kasvatti absoluuttisesti eniten Turun Reserviupseerit, 24 uutta jäsentä. Se sai 400 euron palkkion. Sarjoittain suhteellisesti eniten jäsenmääräänsä kasvattaneet yhdistykset saivat 200 euron palkkion. SARJA A, yli 150 jäsentä: o Helsingfors Svenska (+11,59 %) o Jaru ( %) o Seinäjoki (+9,31 %) o Hyvinkää (+4,32 %) SARJA B, jäsentä o Kirkkonummi (+19,09 %) o Ilmajoki (+14,29 %) o Kokkola (+7,81 %) o Kempele (+ 7,78 %) SARJA C, jäsentä o Ristiina (+31,25 %) o Viitasaari (+19,05 %) o Puolanka (+15,15 %) o Kärkölä (12,50 %) SARJA D, alle 30 jäsentä o Sipoo (76,92 %) o Åbolands (+ 50,00 %) o Hirvensalmi (+ 33,33 %) o Puumala (25,00 %) JÄSENHANKINTAKILPAILU Vuoden 2010 alussa aloitettiin uusimuotoinen jäsenhankintakilpailu. Vähintään kolme uutta jäsentä hankkineet jäsenhankkijat palkitaan kilpailussa RUL:n juhlapuukolla. Eniten uusia jäseniä vuoden aikana hankkinut henkilö palkitaan lisäksi erikseen. Vuoden loppuun mennessä juhlapuukon oli aktiivisella jäsenhankinnalla itselleen ansainnut 25 henkilöä. Eniten uusia jäseniä, 17, hankki vuoden aikana Markus Lassheikki Kirkkonummelta. 13
14 NETTIREKISTERI Yhdistyksille ja piireille maksuttomaan nettijäsenrekisteriin tehtiin vuoden aikana useita parannuksia käytön helpottamiseksi. Loppuvuodesta rekisteriä kehitettiin niin, että jäsen pystyy itse päivittämään mm. omat yhteystietonsa suoraan rekisteriin. Samoin jäsen voi myös tilata ampumaturvan suoraan nettirekisteristä kautta ja maksaa sen välittömästi verkkopankin välityksellä. HALLINTO JA MAANPUOLUSTUSYHTIÖ MPY OY Liiton toimistossa työskenteli vuoden lopussa kokopäiväisesti kolme henkilöä. Liiton toiminnanjohtajana toimi VTM, kapteeni Janne Kosonen. Järjestösihteerinä toimi LuK, yliluutnantti Saku Liehu. Hänen ollessaan kriisinhallintatehtävissä Afganistanissa vs. järjestösihteerinä toimi luutnantti Timo Koski. Toimistosihteerinä toimi Kirsti Suortti. Liiton jäsenrekisteristä ja taloushallinnosta vastaavan Maanpuolustusyhtiö Oy:n toiminnalliset edellytykset olivat hyvät. RUL omistaa 50 % yhtiöstä. Maanpuolustusyhtiön taloudellinen tulos vuonna 2011 oli välttävä. Maanpuolustusmyymälä sijaitsee Helsingissä Pohjoisella Hesperian kadulla. Vuoden aikana yhtiö kehitti voimakkaasti nettimyyntiä. Reserviläinen-lehden ilmoitusmyynti onnistui suunnitellusti. Liiton edustajina hallituksessa olivat toimitusjohtaja, majuri Tapio Peltomäki, IT-manager, kapteeni Ville Maijanen ja toiminnanjohtaja, majuri Janne Kosonen. Yhtiön toimitusjohtajana jatkoi FM, luutnantti Heikki Suominen. MPY:n palveluksessa RUL:n jäsensihteerinä toimi Virpi Kukkonen. IV YHTEISTOIMINTA JA EDUNVALVONTA YHTEISTOIMINTA RESERVIJÄRJESTÖJEN KANSSA RUL ja RES julkaisivat marraskuussa yhteisen kannanoton, jossa kerrottiin kertausharjoitusten määrän romahtamisen uhkaavan koko yleiseen asevelvollisuuteen perustuvan puolustusjärjestelmän uskottavuutta. Liiton puheenjohtajisto piti yhden kokouksen Reserviläisliiton puheenjohtajiston kanssa. Liittojen johtajat tapasivat myös mm. Maanpuolustuksen Tuen hallituksen ja maanpuolustusmitalitoimikunnan kokousten yhteydessä. Liittojen toimihenkilöt pitivät vuoden aikana säännöllisesti yhteistyöpalavereja, joissa usein oli mukana myös Reserviläisurheiluliiton toiminnanjohtaja. Reserviupseeri- ja reserviläispiirien toiminnanjohtajien neuvottelupäivät pidettiin maaliskuussa yksipäiväisenä tilaisuutena Helsingissä ja elokuussa kaksipäiväisenä tilaisuutena Lahdessa. Tilaisuuksien käytännön järjestelyistä vastasi vuorotteluperiaatteen mukaisesti RUL, mutta tilaisuuksien kustannukset jaettiin RUL:n ja RES:n kesken. YHTEISTYÖ UPSEERIJÄRJESTÖJEN KANSSA Päättynyt vuosi oli Upseerijärjestöjen yhteistyöelimen, YTE:n, 63. toimintavuosi. YTE:n jäseniä ovat RUL:n lisäksi Jääkärisäätiö, Kadettikunta ja Upseeriliitto. Perinteisessä 14
15 toiminnassa korostui järjestöjen yhteistoiminta sekä upseerien henkilöstö- ja sotilasarvojärjestelmiin liittyvä keskustelu. Lippujuhlapäivän yhteinen juhlaillallinen nautittiin Katajanokan Kasinolla. Läsnä oli 40 vierasta, joista 8 oli YTE:n kutsumia ja muut jäsenjärjestöjen edustajia sekä vieraita. Kunniavieraina olivat puolustusvoimain komentaja, kenraali Ari Puheloinen, entiset puolustusvoimain komentajat ja Mannerheim -ristin ritari Tuomas Gerdt. Juhlaesitelmän piti VTT Harri Korpisaari aiheesta Mannerheim ja vapaussodan valmistelut. Järjestelyistä vastasi RUL. YTE:n vuosikokous pidettiin Upseeriliitossa. Vuoden toinen kokous pidettiin Kokouksessa keskusteltiin vuoden 2011 tärkeimmistä tapahtumista ja järjestöjen toiminnan koordinoimisesta. Upseeriliiton kanssa tehtiin tiivistä yhteistyötä Katajanokan Kasino ry:n hallituksessa, joka kokoontui vuoden aikana kahdeksan kertaa. Kolmantena osapuolena yhdistyksen hallituksessa on Helsingin Reserviupseeripiiri. Yhdistys omistaa Kiinteistö Oy Katajanokan Kasinon. Liitto järjesti vuoden aikana kymmenkunta eri tilaisuutta Kasinolla. Kasinon taloudellinen tilanne on tyydyttävä. Liiton johto tapasi Upseeriliiton, Kadettikunnan ja Jääkärisäätiön johtoa useaan otteeseen vuoden aikana, mm. Suomen Marsalkka Mannerheimin Metsästysmaja ry:n kokousten yhteydessä. Marskin majan perinteinen kevätlounas nautittiin Lopella toukokuun lopussa. Kadettikunnan ja Maanpuolustuskorkeakoulun johtamisen ja sotilaspedagogiikan laitoksen kanssa järjestettiin Santahaminassa seminaari , jossa perehdyttiin mm. tilannekuvaan. Tilannekuva- ja tilannetietoisuus ovat keskeisiä johtamisen välineitä, niin poliittisessa, talouselämän kuin sotilaallisessa johtamisessa. Olennaisen ja oikean tiedon poimiminen valtavasta informaatiomäärästä on yksi reaaliaikaisen tilannekuvan rakentamisen suurimmista haasteista, todettiin seminaarissa, johon osallistui noin 150 asiasta kiinnostunutta henkilöä. Seminaarista julkaistaan kirja keväällä Marraskuussa järjestettiin 80-vuotiaan RUL:n ja 90-vuotiaan Kadettikunnan juhlaseminaari, jonka kolmantena järjestäjänä toimi Maanpuolustuskorkeakoulun strategian laitos. Seminaarin aiheena olivat maailman muutos ja Suomi sekä puolustusvoimauudistus. Seminaariesitelmät käsittelivät mm. puolustuksen strategiasuunnittelua, EU:n yhteistä turvallisuus- ja puolustuspolitiikkaa sekä Venäjän sotilaspolitiikan kehitysnäkymiä. Iltapäivän aikana keskityttiin puolustusvoimauudistukseen. Tilaisuus päättyi paneelikeskusteluun, johon osallistui viiden suurimman eduskuntapuolueen kansanedustajia. YHTEISTYÖ PUOLUSTUSVOIMIEN KANSSA Liitolla on tiiviit ja vakiintuneet yhteistyösuhteet puolustusvoimien kanssa. Liiton puheenjohtaja ja varapuheenjohtaja osallistuivat Reservin neuvottelukunnan kokouksiin. Liiton puheenjohtaja tapasi vuoden aikana puolustusvoimien, maavoimien sekä puolustusministeriön korkeinta johtoa useissa kahdenkeskisissä tapaamisissa. 15
16 Suomen Reserviupseeriliitto teki elokuun lopulla kyselytutkimuksen, jossa haastateltiin sodan ajan joukkoihin sijoitettuja reserviläisiä. Tutkimuksen tarkoituksena oli tuottaa tietoa siitä, kuinka reserviläiset kokevat kertausharjoitusten järjestelyt ja miten niitä voidaan parantaa nykyisestään. Esille tulleet ongelmat liittyivät pääasiassa harjoitusten ajankäyttöön. Työelämän tehokkuusvaatimuksiin tottuneet reserviläiset kokevat joskus kertausharjoitusten ajankäytön turhan väljänä. Tämä saattaa vaikuttaa myös reserviläisten halukkuuteen osallistua harjoituksiin. Mika Hannula kertoi tulokset puolustusvoimien ylimmälle johdolle komentajien neuvottelupäivillä. RUL:n edustajat osallistuivat vuoden aikana myös reserviupseerikurssien kurssijuhliin ja päättäjäisiin. Maanpuolustuskorkeakoulun kanssa yhteistyötä tehtiin erityisesti johtamisen ja sotilaspedagogiikan laitoksen kanssa. VAALIPANEELIT Ennen kevään 2011 eduskuntavaaleja RUL oli järjestämässä kahta vaalipaneelia. Maaliskuun puolessa välissä järjestettiin Katajanokan Kasinolla vaalipaneeli yhdessä Upseeriliiton ja Päällystöliiton kanssa. Huhtikuussa RUL järjesti Postitalolla vaalipaneelin yhdessä Rauhanliiton ja Sadankomitean kanssa. Molemmissa paneeleissa oli mukana suurimpien puolueiden eduskuntavaaliehdokkaita ja niissä keskityttiin maanpuolustuksen ja kokonaisturvallisuuden kysymyksiin, jotka jäivät muuten vaalikampanjoissa melko pienelle huomiolle. JÄSENYYDET Suomen Reserviupseeriliitto on jäsenenä seuraavissa yhteisöissä: Maanpuolustuksen Tuki ry Reserviläisurheiluliitto ry Suomen Marsalkka Mannerheimin Metsästysmaja ry Katajanokan Upseerikerho ry Maanpuolustuskoulutusyhdistys Suomen Ampumaurheiluliitto ry Tammenlehvän Perinneliitto ry Vapaaehtoinen pelastuspalvelu, Vapepa Upseerijärjestöjen yhteistyöelin, YTE Reserviupseereiden pohjoismainen presidiumi The Interallied Confederation of Reserve Officers, CIOR Ampumaharrastusfoorumi EDUNVALVONTA Puolustusvoimien lisäksi liiton johto piti yhteyttä mm. puolustusministeriöön, eduskuntaan sekä yksittäisiin kansanedustajiin. Edunvalvonnan keskeiset asiat olivat vaikuttaminen vapaaehtoisen maanpuolustuksen lain täytäntöönpanoon, puolustusvoimauudistukseen sekä ampuma-aselakiin. 16
17 Vuoden aikana liitto antoi seuraavat lausunnot: Lausunto kodinturvakonseptista eduskunnan puolustusvaliokunnalle helmikuussa Lausunto ampuma-aseasetuksesta sisäasianministeriölle huhtikuussa Lausunto jalkaväkimiinojen kieltämisestä eduskunnan puolustusvaliokunnalle syyskuussa Lausunto puolustusbudjetista eduskunnan valtiovarainvaliokunnan hallinto- ja turvallisuusjaostolle marraskuussa RUL jatkoi aktiivisuutta, jotta varusmiesten johtaja- ja kouluttajakoulutukselle saataisiin selkeä yliopistokelpoisuus. Reserviupseeriliiton ansiosta asia kirjattiin Siilasmaan työryhmän toimenpide-ehdotuksiin. Asia eteni myönteisesti vuoden aikana. Hankkeessa ovat mukana Maanpuolustuskorkeakoulun lisäksi Aalto-yliopisto ja Tampereen teknillinen yliopisto. On mahdollista, että ensimmäiset varusmiesjohtajat voisivat suorittaa erilliset johtamisen ja sotilaspedagogiikan tentit vuonna Vuoden aikana tuli tietoon, että joillakin puolustusvoimien ampumaradoilla on lähetetty laskuja reserviläisjärjestöille myönnetyistä ampumaratojen käyttövuoroista. Liiton kiinnitettyä huomiota asiaan Pääesikunnan henkilöstöosasto antoi hallinnollisen määräyksen, jonka pääperiaatteena on se että reserviläisjärjestöille ei-kaupalliseen toimintaan myönnettävä puolustusvoimien tuki on vastikkeetonta. Henkilöstöosasto pitää reservin ampumaurheilutoimintaa myönteisenä, puolustusvoimien koulutusjärjestelmää ja suorituskykyä palvelevana harrastuksena. Osaston näkemyksen mukaan myös muulle ampumaurheilutoiminnalle myönnettävien ratavuorojen hinnoitteluperusteissa tulisi pysyä kohtuullisuudessa siten että sopimuskäytännöillä ei ammunnan harrastamista tehdä mahdottomaksi. Tähän liittyen hallintoyksiköissä ei tule laatia sellaisia sopimuksia, jotka ovat ristiriidassa vapaaehtoisen maanpuolustuksen tukemisesta annetun normiohjauksen kanssa. Olemassa olevat reserviläisjärjestöjä mahdollisesti koskevat sopimukset tulee viipymättä purkaa ja muuttaa sellaisiksi, että reserviläisjärjestöjen ei-kaupallisen ampumaurheilutoiminnan tukeminen tapahtuu hallinnollisessa määräyksessä käsketyn periaatteen mukaisesti. Puolustusvaliokunnan asiantuntijakuulemisessa syyskuussa RUL vastusti yksiselitteisesti Suomen liittymistä Ottawan sopimukseen. Liiton mielestä hallituksen esitys eduskunnalle Suomen liittymisestä jalkaväkimiinojen käytön, varastoinnin, tuotannon ja siirron kieltämisestä sekä niiden hävittämisestä on yksiselitteisesti huono, koska se heikentää Suomen puolustusta, eikä ole taloudellisesti perusteltavissa. Suomen Reserviupseeriliitto vastustaa jalkaväkimiinoista luopumista Suomessa ja pitää mahdollista menettelyä edesvastuuttomana. AMPUMA-ASELAKI Ampuma-aselain muuttuneet säännökset tulivat voimaan Muutettujen säännösten mukaan käsiaseen hankkimisluvan myöntämisen edellytyksenä ampumaurheilu tai -harrastusperusteella on se, että hankkimisluvan hakija esittää yhdistyslain 4 :n mukaisen yhdistyksen asettaman ampuma-asekouluttajan antaman todistuksen kaksi vuotta 17
18 kestäneestä aktiivisesta ampumaurheiluharrastuksestaan. Poliisi myöntää yhdistysten asettamille ampuma-asekouluttajille ampuma-asekouluttajahyväksynnän. Ampumaasekouluttajahyväksynnän myöntämisen edellytyksenä on mm. se, että hyväksyttäväksi haettava on suorittanut hyväksytysti poliisin järjestämän ampuma-asekouluttajakoulutuksen. Reserviupseerikerhot ja- piirit ovat pääsääntöisesti yhdistyslain mukaisia ampumaseuroja, joten liitto piti tärkeänä, että mahdollisimman moneen yhdistykseen saadaan poliisin hyväksymä ampuma-asekouluttaja. RUL kannusti yhdistyksiä lähettämään kokeneita ja sopivia ampujia poliisin järjestämään koulutukseen. Liitto tuki yhdistyksiä maksamalla jälkikäteen edellä mainitun suoritusmaksun jäsenyhdistyksen nimeämille henkilöille sekä korvasi myös pitkämatkalaisten matkakustannuksia. Ampuma-aselain toinen vaihe on virallisesti pysähdyksissä eduskuntavaalien jälkeen, mutta syksyllä sisäasiainministeri Päivi Räsänen (kd.) asettama työryhmä pohti aseturvallisuuden toiminnallisia, hallinnollisia ja lainsäädännöllisiä kehittämistarpeita. Työryhmän tehtävänä on selvittää poliisihallinnon näkökulmasta aseturvallisuuden mahdolliset poliisitoiminnalliset ja lainsäädännölliset kehittämistarpeet. Prosessiin liittyen ministeriö järjesti syyskuun lopussa kuulemistilaisuuden ase- ja ampuma-alan järjestöille. Seminaariin osallistui viitisenkymmentä henkilöä, jotka edustivat noin kolmeakymmentä eri organisaatiota. Aseturvallisuuden edelleen parantamiseksi seminaarissa esitettiin mm. viranomaisten välisen sekä viranomaisten ja ampumaharrastusjärjestöjen yhteistyön tehostamista, uuden ampumaratalain tekemistä sekä painopisteen siirtämistä lupahallinnossa nykyistäkin enemmän ensimmäistä aselupaa hakevaan henkilöön. RUL korosti ampumataidon olevan keskeinen osa sotilasosaamista ja sen ylläpidon olevan pitkälti omaehtoisen ampumaharjoittelun varassa. Lisäksi esiin tuotiin se, että reserviläisten ampumaharjoittelu ja siinä käytettävät aseet poikkeavat usein perinteisestä urheiluammunnasta. Reserviläisten ampumatoiminnan erityispiirteitä ovat mm pohjalla oleva varusmiesaikana saatu ampumakoulutus, isokaliiberisten aseiden käyttö, pitkät ampumamatkat, toiminnalliset ammunnat sekä yhdistysten ja piirien aseiden yhteiskäyttö. Monien paikalla olleiden tahojen mielestä aselain ensimmäinen vaihe oli pettymys. Asiantuntijatahoja kuultiin, muttei kuunneltu ja siksi tuoretta lakia arvosteltiin toimimattomaksi ja byrokraattiseksi useassa seminaarin puheenvuorossa. Ampumaharrastusfoorumi Liitto jatkoi aktiivista työtään ampumaharrastusfoorumissa. Foorumin toiminta jatkui aktiivisena vuonna Keskeisiä aiheita olivat ampuma-aselakiesitys ja AMPU-hanke. Foorumin nettisivut toimivat RUL:n nettisivujen julkaisujärjestelmällä. Ampumaharrastusfoorumi on yhteistyöelin, johon kuuluvat RUL, RES, RESUL, MPK, Suomen Ampumaurheiluliitto (SAL), Metsästäjäin Keskusjärjestö (MKJ), Suomen Metsästäjäliitto (SML), Suomen Ampumahiihtoliitto (SAHL), Asealan Elinkeinonharjoittajat (AAE) ja Asehistorian liitto. Foorumin tehtävänä on yhteisvoimin vaikuttaminen päättäjiin valtakunnallisella, alueellisella ja paikallisella tasolla ampumaharrastusmahdollisuuksien 18
19 turvaamiseksi myös tulevaisuudessa. Osana foorumin toimintaa järjestettiin ampumarataseminaari Helsingin Messukeskuksessa. V AATTEELLINEN TOIMINTA RUL:n aatteellinen ja perinnetoiminta ovat kiinteä ja näkyvä osa järjestötoimintaa. Yhdistysten ja piirien vakiintunutta aatteellista toimintaa ovat alueelliset ja paikalliset maanpuolustusjuhlat, osallistuminen kaatuneiden muistopäivän tilaisuuksiin sekä reserviläisten joulutulet. Reserviläisten kunniavartioita oli sankarihaudoilla monilla paikkakunnalla Itsenäisyyspäivän lisäksi myös jouluaattona ja kaatuneiden muistopäivänä. Useissa reserviupseeripiireissä järjestetään erilaisia juhla- ja muistotilaisuuksia tammisunnuntaina, puolustusvoimien lippujuhlapäivänä sekä talvisodan alkamis- ja päättymispäivänä. Yhteistyö sotiemme veteraanien ja heidän yhdistystensä kanssa on vakiintunut aatteellisen toiminnan muoto useilla paikkakunnilla. Liitto osallistui vuoden 2011 Veteraanikeräykseen virallisena kerääjäjärjestönä. RUL on Tammenlehvän Perinneliiton jäsen. Tammenlehvän perinneliiton tarkoituksena on varmistaa, että jälkipolville säilyy olennainen osa viime sotiemme perinnemuistoista. Liitto osallistui Suomen Marsalkka Mannerheimin kuolinpäivän kunnianosoitukseen ja muistokonserttiin. Puolustusvoimien lippujuhlapäivänä 4.6. liitto oli mukana kansalaisjärjestöjen kunnianosoituksissa Hietaniemen sankarihaudoilla ja Suomen Marsalkka Mannerheimin haudalla sekä ratsastajapatsaalla. RUL:n kunniamiekka luovutettiin maavoimien kurssien priimuksille Reserviupseerikoulussa Haminassa, Merisotakoulun reserviupseerikurssien priimuksille Suomenlinnassa sekä Ilmavoimien reserviupseerikurssien priimuksille Tikkakoskella. PsRUK:n kurssien 236 ja 237 priimuksille luovutettiin RUL:n kunniakilpi. Liiton kunniamiekan saivat seuraavat ru-kurssien priimukset: RUK 237 Jaakko Nikander RUK 238 Tero Könönen MERISK 158 Eero Ilvesalo MERISK159 Ville Paakkari ILMAVRUK 90 Kalle Peltonen ILMAVRUK 91 Jouni Marttila YHDISTYSTEN TASAVUOSIJUHLAT Vuoden aikana useat liiton jäsenyhdistyksistä viettivät tasavuosijuhliaan. Liiton muisti vuoden aikana seuraavia yhdistyksiä ja piirejä: Tohmajärvi-Värtsilän Reserviupseerit ry 70 v Nurmeksen Reserviupseerit ry 70 v. 19
20 Mäntän Seudun Reserviupseerikerho ry 70 v Senioriupseerien kerho 60 v VR Helsingin Reserviupseerit ry 50 v Ristiinan Reservinupseerit ry 50 v Lohjan Reserviupseerikerho ry 75 v Suomen Sotaveteraanien Viron Yhdistyksen Reserviupseerikerho 15 v Mikkelin Reservinupseerit ry 80 v Kurikan Reserviupseerikerho ry 60 v Seinäjoen Reserviupseerikerho ry 70 v Pieksämäen Reserviupseerikerho ry 75 v Harjavallan Reserviupseerikerho ry 60 v Hämeenlinnan Seudun Reserviupseerikerho ry 70 v Pohjois-Karjalan Reserviupseeripiiri 60 v Kannuksen Reserviupseerikerho ry 60 v Lapuan Reserviupseerikerho ry 70 v Kauhajoen Reserviupseerikerho ry 70 v Järvenpään Reserviupseerikerho ry 60 v Kyrön Seudun Reserviupseerit ry 60 v Raision Reserviupseerit ry 50 v. PALKITSEMISET Kultaiset ansiomitalit Puolustusministeri Jyri Häkämies myönsi päivämäärällä yhteensä 22 Suomen Reserviupseeriliiton kultaista ansiomitalia ansiomitalin soljen kera ja 66 kultaista ansiomitalia. RUL esityksestä myönnettiin 4.6. myös seitsemän valtiollista huomionosoitusta. Suomen Reserviupseeriliiton kultaisen ansiomitalin soljen kera pitkäaikaisesta ja erityisen ansiokkaasta toiminnasta myönnettiin mm. Pertti Kokkoselle Valkeakosken Reserviupseerikerhosta, Ville Maijaselle Tapiolan Reserviupseereista, Kimmo Tastulalle Kokkolan Reserviupseereista sekä Raimo Latvalalle Vaasan Reserviupseerikerhosta. He ovat toimineet pitkään useissa eri tehtävissä RUL:n kerho-, piiri- ja liittotasolla. Kultainen ansiomitali soljen kera myönnettiin myös yhdelle Viron Suomen pojalle Nordon Õunapuulle. Suomen Reserviupseeriliiton kultainen ansiomitali myönnettiin mm. Maavoimien esikuntapäällikölle kenraalimajuri Juha-Pekka Liikolalle, RUK:n edelliselle johtajalle eversti Heikki Bergqvistille sekä RUL:n puheenjohtaja Mika Hannulalle. Liiton omista aktiiveista kultaisen ansiomitalin saavat lisäksi mm. Jyrki Kosonen Lappeenrannasta, Tomi Alajoki ja Sami Linnermo Helsingistä, Saku Liehu Jyväskylästä, Juha Rytkönen Kontiolahdelta sekä Kari Juntunen Oulusta. Maanpuolustusmitali miekkojen kera Vuonna 2011 maanpuolustusmitalin miekkojen kera saivat RUL:n esityksestä Ville Maijanen Klaukkalasta, Aaro Mäkelä Helsingistä ja Juha Tarnanen Lahdesta. 20